PROTOKOL

om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, også forbedringerne af de eksisterende præferenceordninger

DET EUROPÆISKE FÆLLESSKAB, i det følgende benævnt "Fællesskabet", på den ene side og

REPUBLIKKEN LETLAND, i det følgende benævnt "Letland", på den anden side,

SOM TAGER FØLGENDE I BETRAGTNING:

Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side, i det følgende benævnt "aftalen", blev undertegnet i Luxembourg den 12. juni 1995;

Republikken Finland, Kongeriget Sverige og Republikken Østrig tiltrådte Den Europæiske Union den 1. januar 1995;

i henhold til artikel 76, 102 og 128 i tiltrældelsesakten af 1994 skal Republikken Finland, Kongeriget Sverige og Republikken Østrig fra den 1. januar 1995 anvende bestemmelserne i de præferenceaftaler, Fællesskabet har indgået med visse tredjelande, herunder Letland;

Fællesskabet har fra den 1. januar 1995 vedtaget overgangsforanstaltninger i form af autonome toldkontingenter for at tage hensyn til de præferencetoldindrømmelser, som Republikken Finland, Kongeriget Sverige og Republikken Østrig anvendte over for Letland, og Letland har fra den 1. januar 1995 vedtaget overgangsforanstaltninger i form af autonome toldkontingenter for at tage hensyn den præferencetoldordning, som Letland anvendte over for Republikken Finland, Kongeriget Sverige og Republikken Østrig, navnlig vedrørende landbrugsprodukter og forarbejdede landbrugsprodukter;

Fællesskabets forpligtelser inden for rammerne af forhandlingerne under Uruguay-runden kræver ændringer af toldimportordningerne i Fællesskabet, særlig vedrørende landbrugsbasisprodukter og forarbejdede landbrugsprodukter;

Republikken Finlands, Kongeriget Sveriges og Republikken Østrigs tiltrædelse af Den Europæiske Union og gennemførelsen af resultaterne af Uruguay-runden vil sandsynligvis berøre de bilaterale indrømmelser inden for rammerne af aftalen, og det er derfor nødvendigt at tilpasse aftalen ved en protokol om tilpasning af handelsaspekterne i aftalen;

Fællesskabet har fra den 1. juli 1996 vedtaget overgangsforanstaltninger og autonome foranstaltninger med visse indrømmelser i form af EF-toldkontingenter for visse landbrugsprodukter og autonome tilpasninger i en overgangsperiode af visse landbrugsindrømmelser, der er fastsat i aftalen med Letland om frihandel og handelsanliggender, for at tage hensyn til den aftale om landbrug, der er indgået inden for rammerne af de multilaterale handelsforhandlinger under Uruguay-runden; disse indrømmelser vil på datoen for denne protokols ikrafttræden blive erstattet med indrømmelserne deri;

Rådet besluttede ved afgørelse 96/223/EF(1) fra den 1. januar 1995 på et midlertidigt grundlag at anvende den bilaterale aftale, som Kommissionen havde ført forhandlinger om på Fællesskabets vegne om ændring af protokol nr. 1 til aftalen om handel med tekstilvarer for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union;

HAR VEDTAGET ved fælles aftale at fastlægge de tilpasninger, der skal foretages i aftalens handelsbestemmelser efter dels Republikken Finlands, Kongeriget Sveriges og Republikken Østrigs tiltrædelse af Den Europæiske Union, dels ikrafttrædelsen af resultaterne af Uruguay-runden på landbrugsområdet, og har med henblik herpå som befuldmægtigede udpeget:

DET EUROPÆISKE FÆLLESSKAB:

Dietrich von KYAW,

Ambassadør, Forbundsrepublikken Tysklands faste repræsentant,

Formand for de Faste Repræsentanters Komité

Günther BURGHARDT,

Generaldirektør i Generaldirektoratet for Eksterne Politiske Forbindelser i Kommissionen for De Europæiske Fællesskaber

REPUBLIKKEN LETLAND:

Andris PIEBALGS,

Overordentlig og befuldmægtiget ambassadør,

Chef for Republikken Letlands mission ved Den Europæiske Union

SOM, efter at have udvekslet deres fuldmagter og fundet dem i god og behørig form,

ER BLEVET ENIGE OM FØLGENDE:

Artikel 1

Bilag V til aftalen, vedrørende tekstilvarer, erstattes med teksten i bilag A til denne protokol.

Artikel 2

For så vidt angår forarbejdede landbrugsprodukter foretages følgende ændringer:

1) Protokol nr. 2 til aftalen erstattes med teksten i bilag B til denne protokol.

2) Artikel 9, stk. 1, i aftalen affattes således: "1. Bestemmelserne i dette kapitel finder anvendelse på varer med oprindelse i Fællesskabet og i Letland, som er opført i kapitel 25 til 97 i den kombinerede nomenklatur, bortset fra de varer, der er opført i bilag I og i protokol nr. 2."

3) Artikel 17 i og bilag VI til aftalen ophæves.

4) Artikel 18, stk. 2, i aftalen affattes således: "2. Ved 'landbrugsprodukter' forstås de varer, der er opført i kapitel 1 til 24 i den kombinerede nomenklatur, og de varer, der er opført i bilag I og i protokol nr. 2, men ikke fiskerivarer som defineret i artikel 22, stk. 2."

Artikel 3

For så vidt angår landbrugsprodukter foretages følgende ændringer:

1) Artikel 20, stk. 2, i aftalen affattes således: "2. De indrømmelser vedrørende landbrugsprodukter, som Fællesskabet og Letland giver hinanden på et harmonisk og gensidigt grundlag, er fastsat i bilag Va (Fællesskabets indrømmelser) og bilag X og XI (Letlands indrømmelser)."

2) Teksten til bilag Va til aftalen findes i bilag C til denne protokol.

3) Bilag VII, VIII og IX til aftalen ophæves.

Artikel 4

Bilag XII til aftalen, vedrørende fiskerivarer, erstattes med teksten i bilag D til denne protokol.

Artikel 5

Bilagene udgør en integrerende del af denne protokol. Denne protokol udgør en integrerende del af aftalen.

Artikel 6

Denne protokol godkendes af Fællesskabet og af Letland i overensstemmelse med deres egne procedurer. De kontraherende parter træffer alle nødvendige foranstaltninger til gennemførelsen af denne protokol.

Artikel 7

Denne protokol træder i kraft på den første dag i den anden måned efter, at de kontraherende parter har givet hinanden notifikation om afslutningen af de procedurer, der er nødvendige i henhold til artikel 6.

Artikel 8

Denne protokol udfærdiges i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og lettisk, idet hver af disse tekster har samme gyldighed.

Hecho en Bruselas, el treinta de junio de mil novecientos noventa y nueve.

Udfærdiget i Bruxelles den tredivte juni nitten hundrede og nioghalvfems.

Geschehen zu Brüssel am dreißigsten Juni neunzehnhundertneunundneunzig.

Έγινε στην Βρυξέλλες, στις τριάντα Ιουνίου χίλια εννιακόσια ενενήντα εννέα.

Done at Βrussels on the thirtieth day of June in the year one thousand nine hundred and ninety-nine.

Fait à Bruxelles, le trente juin mil neuf cent quatre-vingt-dix-neuf.

Fatto a Bruxelles, addì trenta giugno millenovecentonovantanove.

Gedaan te Brussel, de dertigste juni negentienhonderd negenennegentig.

Feito em Bruxelas, em trinta de Junho de mil novecentos e noventa e nove.

Tehty Brysselissä kolmantenakymmenentenä päivänä kesäkuuta vuonna tuhatyhdeksänsataayhdeksänkymmentäyhdeksän.

Som skedde i Bryssel den trettionde juni nittonhundranittionio.

Parakstits Brisele, junija trisdesmitaja diena, tukstosi devini simti devindesmit devitaja gada.

Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/För Europeiska gemenskapen

>PIC FILE= "L_1999317DA.000601.TIF">

>PIC FILE= "L_1999317DA.000602.TIF">

Latvijas Republikas varda

>PIC FILE= "L_1999317DA.000603.TIF">

(1) EFT L 81 af 30.3.1996, s. 1.

BILAG A

"BILAG V

Liste over tekstilvarer med oprindelse i Letland, der er omfattet af EF-toldlofter

>TABELPOSITION>"

BILAG B

"PROTOKOL Nr. 2

om samhandelen mellem Fællesskabet og Letland med forarbejdede landbrugsprodukter

Artikel 1

1. Fællesskabet og Letland anvender for forarbejdede landbrugsprodukter de toldsatser, der er opført i henholdsvis bilag I og II, på de deri fastsatte betingelser, uanset om der er fastsat kontingenter.

2. Associeringsrådet kan beslutte:

- at udvide listen over forarbejdede landbrugsprodukter, som er omfattet af denne protokol

- at ændre de i bilag I og II nævnte toldsatser

- at forhøje eller ophæve toldkontingenter.

3. Associeringsrådet kan erstatte de toldsatser, der er fastsat ved denne protokol, med en ordning baseret på de respektive markedspriser i Fællesskabet og Letland for de landbrugsprodukter, der faktisk er anvendt i forbindelse med fremstillingen af forarbejdede landbrugsprodukter, som er omfattet af denne protokol. Associeringsrådet fastsætter listen over varer, der er undergivet disse beløb, og følgelig listen over basisprodukter; det vedtager almindelige gennemførelsesbestemmelser med henblik herpå.

Artikel 2

Associeringsrådet kan træffe afgørelse om at nedsætte de toldsatser, der anvendes i henhold til artikel 1:

- når de toldsatser, der gælder for basisprodukter i samhandelen mellem Fællesskabet og Letland, nedsættes, eller

- til gengæld for nedsættelser som følge af gensidige indrømmelser i forbindelse med forarbejdede landbrugsprodukter.

De i stk. 1, første led, omhandlede nedsættelser beregnes på grundlag af den del af tolden, der betegnes som landbrugselementet, som skal svare til de landbrugsprodukter, der faktisk er anvendt i fremstillingen af de pågældende forarbejdede landbrugsprodukter, og være fratrukket de gældende toldsatser for disse landbrugsbasisprodukter.

Artikel 3

Fællesskabet og Letland underretter hinanden om alle administrative ordninger, der vedtages for varer, der er omfattet af denne protokol.

De pågældende ordninger skal sikre alle berørte parter lige behandling og være så enkle og fleksible som muligt.

Erklæring

Hvis Letland for de varer, der er opført i bilag II til protokol nr. 2, nedsætter de toldsatser, der på et MFN-grundlag gælder ved indførsel af varer uden oprindelse i Fællesskabet, til under de pr. 1. januar 1997 gældende satser, justeres præferencetoldsatserne ved indførsel fra Fællesskabet af de pågældende varer med henblik på at opretholde Fællesskabets relative præference.

BILAG I

Tabel 1: Kontingenter for indførsel i Fællesskabet af varer med oprindelse i Letland

>TABELPOSITION>

Tabel 2: Told ved indførsel i Fællesskabet af varer med oprindelse i Letland

>TABELPOSITION>

NB:

De grundbeløb, der skal tages i betragtning ved beregningen af de nedsatte landbrugselementer og tillægstolden ved indførsel i Fællesskabet af varer i denne tabel, er anført i tabel 3 i dette bilag.

Tabel 3: Grundbeløb, der skal tages i betragtning ved beregningen af de nedsatte landbrugselementer og tillægstolden ved indførsel i Fællesskabet af varer i tabel 2

>TABELPOSITION>

BILAG II

Told af varer med oprindelse i Fællesskabet, der indføres i Letland

>TABELPOSITION>

NB:

Tolden fastsættes til nul ved indførsel i Letland af forarbejdede landbrugsprodukter med oprindelse i Fællesskabet, som er omfattet af forordning (EF) nr. 3448/93, og som ikke er opført i denne tabel"

BILAG C

"BILAG Va

Indførsel i Fællesskabet af følgende varer med oprindelse i Letland er omfattet af nedenstående indrømmelser

(MFN = told for mestbegunstigede land)

>TABELPOSITION>

BILAG

Minimumspriser ved indførsel af visse bærfrugter til forarbejdning

1.

>TABELPOSITION>

2. De i nr. 1 fastsatte minimumsimportpriser skal overholdes i forbindelse med hver enkelt forsendelse. Hvis værdien i en toldangivelse er lavere end minimumsprisen, pålægges der en udligningstold svarende til forskellen mellem minimumsprisen og værdien i toldangivelsen.

3. Hvis importpriserne for en given vare, der er omfattet af dette bilag, viser tendens til, at de i nærmeste fremtid vil falde til under minimumspriserne, underretter Europa-Kommissionen de lettiske myndigheder herom, således at de kan rette op på situationen.

4. På anmodning af Fællesskabet eller Letland undersøger associeringsrådet, hvordan ordningen fungerer, eller om minimumsimportprisernes niveau revideres. Associeringsrådet træffer i påkommende tilfælde de nødvendige afgørelser.

5. For at fremme og øge handelsudviklingen og til gensidig fordel for alle berørte parter afholdes der et konsultationsmøde tre måneder inden hvert produktionsårs begyndelse i Det Europæiske Fællesskab. Konsultationsmødet finder sted mellem Europa-Kommissionen og de berørte europæiske producentorganisationer for de pågældende varer på den ene side og producent- og eksportorganisationerne i alle de associerede eksportlande på den anden side.

På dette konsultationsmøde drøfter parterne markedssituationen for bærfrugter, herunder navnlig produktionsprognoser, lagersituation, prisudvikling og mulig markedsudvikling samt mulighederne for at tilpasse udbuddet til efterspørgslen."

BILAG D

"BILAG XII

Varer med oprindelse i Letland, for hvilke der gælder fællesskabstoldkontingenter til nedsat told eller nultold

>TABELPOSITION>"